ชิน แท-ยง

ชิน แท-ยง (, ฮันจา: 申台龍; เกิด 11 ตุลาคม ค.ศ. 1970) เป็นอดีตนักฟุตบอลชาวเกาหลีใต้ เขาเคยเป็นผู้จัดการทีมให้กับฟุตบอลทีมชาติเกาหลีใต้ และฟุตบอลทีมชาติอินโดนีเซีย

 อาชีพนักฟุตบอล 
เขาได้รับฉายา "จิ้งจอกสนาม" จากการผ่านและเลี้ยงลูกบอลอย่างฉลาดและมีชั้นเชิง ในฐานะผู้เล่น เขาเล่นในตำแหน่งกองกลางตัวรุกและสามารถเล่นในตำแหน่งกองกลางตัวรับได้

หลังจบการศึกษาจากมหาวิทยาลัยย็องนัม เขาได้ลงเล่นให้แก่อิลฮวาชุนมาทั้งหมด 12 ฤดูกาล เขาได้รับรางวัลผู้เล่นดาวรุ่งยอดเยี่ยมแห่งปีของเคลีกในปี 1992 ซึ่งเป็นปีที่เขาเริ่มเล่นฟุตบอลอาชีพ เขาเป็นผู้เล่นตัวหลักของอิลฮวาชุนมาในชุดชนะเลิศเคลีกสามสมัยติดตั้งแต่ ค.ศ. 1993 ถึง 1995 ซึ่งในปี 1995 นี้เอง เขาได้รับรางวัลผู้เล่นทรงคุณค่าของเคลีกและมีส่วนช่วยให้ทีมชนะเลิศฟุตบอลชิงแชมป์สโมสรเอเชียในปลายปีเดียวกัน หลังจากนั้น อิลฮวาชุนมามีช่วงที่ตกต่ำลงไปบ้าง แต่ชินก็สามารถพาทีมกลับมาชนะเลิศลีกได้สามสมัยติดอีกครั้งระหว่าง ค.ศ. 2001 ถึง 2003 และเขาเองก็ได้รับรางวัลผู้เล่นทรงคุณค่าของเคลีกเป็นครั้งที่สองในปี 2001 เขาทำประตูให้แก่สโมสรทั้งสิ้น 99 ประตูและทำ 68 แอสซิสต์จากการลงเล่นในเคลีกและโคเรียนลีกคัพรวม 401 นัด เขาได้รับรับการยกย่องให้เป็นหนึ่งในผู้เล่นที่ยิ่งใหญ่ที่สุดของเคลีกและมีชื่อติดทีมยอดเยี่ยมเนื่องในโอกาสฉลองครบรอบ 30 ปีของการก่อตั้งเคลีกเมื่อปี 2013

ชินย้ายไปควีนส์แลนด์รอร์ในเอลีกเมื่อ ค.ศ. 2005 และประกาศเลิกเล่นฟุตบอลเนื่องจากปัญหาข้อเท้า เขารับตำแหน่งผู้ช่วยผู้จัดการทีมของควีนส์แลนด์รอร์ โดยเขาได้ทำหน้าที่เป็นผู้ช่วยของ Miron Bleiberg

เขาลงเล่นให้แก่ทีมชาติเกาหลีใต้ 23 นัด โดยได้ลงเล่นในเอเชียนคัพ 1996

 เกียรติประวัติ 
 ผู้เล่น 
มหาวิทยาลัยย็องนัม
 โคเรียนเพรสซิเดนท์คัพ: 1991

ซ็องนัมอิลฮวาชุนมา
 เคลีก 1: 1993, 1994, 1995, 2001, 2002, 2003
 โคเรียนเอฟเอคัพ: 1999
 โคเรียนลีกคัพ: 1992, 2002, 2004
 โคเรียนซูเปอร์คัพ: 2002
 ฟุตบอลชิงแชมป์สโมสรเอเชีย: 1995
 เอเชียนซูเปอร์คัพ: 1996
 เอทรีแชมเปียนส์คัพ: 2004

รางวัลส่วนตัว
 ผู้เล่นดาวรุ่งแห่งปีของเคลีก: 1992
 ทีมยอดเยี่ยมในเคลีก 1: 1992, 1993, 1994, 1995, 1996, 2000, 2001, 2002, 2003
 ผู้เล่นทรงคุณค่าของเคลีก: 1995, 2001
 ผู้ทำประตูสูงสุดในเคลีก: 1996
 ทีมยอดเยี่ยมเนื่องในโอกาสฉลองครบรอบ 30 ปีของการก่อตั้งเคลีก: 2013

 ผู้จัดการทีม 
ซ็องนัมอิลฮวาชุนมา
 โคเรียนเอฟเอคัพ: 2011
 เอเอฟซีแชมเปียนส์ลีก: 2010

เกาหลีใต้ อายุไม่เกิน 23 ปี
 ฟุตบอลเอเชียเยาวชนอายุไม่เกิน 23 ปี รองชนะเลิศ: 2016

เกาหลีใต้
 ฟุตบอลชิงแชมป์ตะวันออกไกล: 2017

อินโดนีเซีย
 ฟุตบอลชิงแชมป์แห่งชาติอาเซียน รองชนะเลิศ: 2020

อินโดนีเซีย U23
ฟุตบอลอาเซียนชิงแชมป์เยาวชนอายุไม่เกิน 23 ปี รองชนะเลิศ: 2023
ซีเกมส์ เหรียญทองแดง: 2021
 อ้างอิง 

 แหล่งข้อมูลอื่น 

Shin Tae-yong – National Team Stats at KFA 

หมวดหมู่:กองกลางฟุตบอล
หมวดหมู่:นักฟุตบอลในโอลิมปิกฤดูร้อน 1992
หมวดหมู่:ผู้เล่นในเคลีก 1
หมวดหมู่:ผู้เล่นในเอลีกเมน
หมวดหมู่:ผู้เล่นสโมสรฟุตบอลซ็องนัม
หมวดหมู่:ผู้เล่นสโมสรฟุตบอลบริสเบนรอร์
หมวดหมู่:ผู้เล่นในเอเชียนคัพ 1996
หมวดหมู่:นักฟุตบอลชายทีมชาติเกาหลีใต้
หมวดหมู่:ผู้จัดการทีมฟุตบอลชาวเกาหลีใต้
หมวดหมู่:ผู้จัดการทีมสโมสรฟุตบอลซ็องนัม
หมวดหมู่:ผู้จัดการทีมฟุตบอลในฟุตบอลโลก 2018
หมวดหมู่:ผู้จัดการทีมฟุตบอลทีมชาติเกาหลีใต้
หมวดหมู่:ผู้จัดการทีมฟุตบอลทีมชาติอินโดนีเซีย
หมวดหมู่:บุคคลจากจังหวัดคย็องซังเหนือ